Petar Đokić

**Petar Đokić** (rođen 29. jula 1961) bosanskohercegovački je političar. Od 18. decembra 2014. godine je ministar industrije, rudarstva i energije Republike Srpske, te je predsjednik Socijalističke partije Republike Srpske.

## Život i karijera 
Đokić je rođen 29. jula 1961. kao sin Save i Mare Đokić u Brčkom (FNRJ). 1976. godine je završio Osnovnu školu u tom gradu. Nakon toga, maturirao je na srednjoj policijskoj školi u Sarajevu 1980. godine, nakon čega je od 1980. do 1986. godine radio kao milicioner u centru javne bezbjednosti u Brčkom. Stekao je 1991. zvanje *diplomirani ekonomista u oblasti menadžmenta* na *Megatrend International Expert Consortium Limited* u Londonu. Godine 2005. stekao je zvanje *diplomirani ekonomista u oblasti izvršnog upravljanja* na Fakultetu za poslovne studije Megatrend univerziteta u Beogradu.

Od 1986. do 1988. godine radio je u općinskoj konferenciji Saveza Socijalističke omladine Brčkom. Nakon toga, Đokić je od 1989. do 1991. godine radio u općinskoj konjerenciji Saveza Socijalističkog radnog naroda u tom gradu.

1991. godine, nakon reformi Ante Markovića, Petar Đokić je osnovao "Intermarket" preduzeće u Brčkom, čiji je i danas vlasnik. Od početka ratnih sukoba u Bosni i Hercegovini 1992. godine Đokić je radio u centru javne bezbjednosti Brčkog, što je bio do 1993. godine.

### Politička karijera 
Od 1976. godine do 1991. godine Đokić je bio član Saveza komunista Jugoslavije (SKJ), nakon čega je se učlanio u Demokratski socijalistički savez BiH, tadašnju Socijaldemokratsku partiju BiH, direktnog nasljednika SKJ. Godinu dana nakon toga, Đokić je 1991. godine postao predsjednik Općinskog odjeljenja Socijaldemokratske partije Bosne i Hercegovine (SDP BiH), što je bio do početka rata u Bosni i Hercegovini 1992. godine.

1993. godine Petar Đokić je se učlanio u Socijalističku partiju Republike Srpske. Te godine Đokić je i izabran za općinskog povjerenika za izbjeglice i raseljena lica grada Brčko, nakon čega je od 1994. do 1996. godine radio u Komesarijatu za izbjeglice i raseljena lica Republike Spske. Od 1997. do Općih izbora u Bosni i Hercegovini 2002. godine Petar Đokić je bio poslanik u Narodnoj skupštini Republike Srpske, gdje je i od 1998. godine bio predsjedavajući Skupštine RS-a. 2006. godine Đokić je ponovo izabran za poslnika u Narodnoj skupštini RS-a, što je bio do 2010. godine. Nakon toga, Đokić je 29. decembra 2010. godine imenovan za ministra rada i boračko-invalidsku zaštitu Republike Srpske u Vladi Aleksandra Džombića. Nakon što je ta vlada 27. februara 2013. godine dala ostavku, nakon čega je 12. marta 2013. godine u vladi Željke Cvijanović ponovo imenovan na tu funkciju.

Petar Đokić je 18. decembra 2014. godine imenovan za ministra industrije, rudarstva i energije Republike Srpske u sklopu vlade između Saveza nezavisnih socijaldemokrata (SNSD), Demokratskog narodnog saveza (DNS) i Socijalističke partije RS-a (SP RS), na čijem je čelu Željka Cvijanović.

#### Stranačka karijera 
Petar Đokić je od 1993. godine član Socijalističke partije Republike Srpske (SP RS). Godinu dana nakon toga, 1994. godine, Đokić je postao član izvršnog i glavnog odbora SP RS-a, nakon čega je 2000. godine postao zamjenik predsjednika te stranke. Od 2002. godine Petar Đokić je predsjednik SP RS-a.

### Sudski postupak 
Dana 3. septembra 2007. godine Petar Đokić je proglašen krivim za prevaru, kojom je oštetio Telekom Srpske, poznatiji kao m:tel, za više od 300.00 konvertibilnih maraka. Ustavni sud Bosne i Hercegovine je presudio Đokića na tri mjeseca zatvora.

## Porodica 
Petar Đokić ima jednog sina Bojana.

## Reference 
Kategorija:Rođeni 1961.
Kategorija:Biografije, Brčko
Kategorija:Ministri Republike Srpske
Kategorija:Političari Socijalističke partije (Bosna i Hercegovina)
Kategorija:Političari Republike Srpske
Kategorija:Bosanskohercegovački političari
Kategorija:Političari Socijaldemokratske partije Bosne i Hercegovine
Kategorija:Predsjednici Narodne skupštine Republike Srpske
Kategorija:Političari Demokratskog socijalističkog saveza Bosne i Hercegovine
Kategorija:Živi ljudi
Kategorija:Bivši studenti Univerziteta "Megatrend"